Document ID: 31993R3177

ΚΑΝΟΝΙΣΜΟΣ (ΕΚ) αριθ. 3177/93 ΤΟΥ ΣΥΜΒΟΥΛΙΟΥ της 5ης Νοεμβρίου 1993 για την τροποποίηση του κανονισμού (ΕΟΚ) αριθ. 3919/92 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1993 και ορισμένων όρων υπό τους οποίους μπορούν να αλιευθούν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 περί θεσπίσεως κοινοτικού καθεστώτος αλιείας και υδατοκαλλιέργειας (1), και ιδίως το άρθρο 8,
την πρόταση της Επιτροπής,
Εκτιμώντας:
ότι, σύμφωνα με το άρθρο 8 παράγραφος 4 του κανονισμού (ΕΟΚ) αριθ. 3760/92, το Συμβούλιο είναι αρμόδιο να καθορίσει το σύνολο των επιτρεπομένων αλιευμάτων (TAC) ανά τύπο ή ομάδα τύπων αλιείας- ότι οι δυνατότητες αλιείας κατανέμονται μεταξύ των κρατών μελών σύμφωνα με το άρθρο 8 παράγραφος 4 σημείο ii)-
ότι είναι απαραίτητο να θεσπισθούν αρχές και μέθοδοι σε κοινοτικό επίπεδο, ώστε κάθε κράτος μέλος να μπορεί να εξασφαλίζει τη διαχείριση των αλιευτικών δραστηριοτήτων των σκαφών υπό τη σημαία του-
ότι ο κανονισμός (ΕΟΚ) αριθ. 3919/92 (2) καθορίζει, για ορισμένα αποθέματα ιχθύων ή ομάδες αποθεμάτων ιχθύων, τα TAC για το 1993 και ορισμένους όρους υπό τους οποίους μπορούν να αλιευθούν-
ότι, σύμφωνα με τη διαδικασία που προβλέπεται στο άρθρο 3 της συμφωνίας αλιείας μεταξύ της Ευρωπαϊκής Οικονομικής Κοινότητας και της Δημοκρατίας της Εσθονίας (3), οι συμβαλλόμενοι έχουν προβεί σε διαβουλεύσεις όσον αφορά τα αμοιβαία δικαιώματα αλιείας στη Βαλτική Θάλασσα για το 1993- ότι οι διαβουλεύσεις αυτές έληξαν επιτυχώς και ότι είναι, κατά συνέπεια, δυνατόν να καθοριστούν οριστικά τα διαθέσιμα κοινοτικά μερίδια για τα αποθέματα αυτής της ζώνης-
ότι, για ορισμένα αποθέματα η διαχείριση των οποίων γίνεται από κοινού με τη Νορβηγία, είναι απαραίτητο να προσδιορισθεί το τμήμα που είναι δυνατόν να αλιευθεί στα νορβηγικά ύδατα-
ότι, στα πλαίσια των διμερών επαφών με θέμα τα αμοιβαία αλιευτικά δικαιώματα μεταξύ της Κοινότητας και της Σουηδίας, το μερίδιο του TAC του γάδου της Βαλτικής και της ρέγγας που χορηγήθηκε για το 1993 στη Σουηδία, μειώθηκε και το μερίδιο της γαρίδας στη ζώνη ΙΙ α) που χορηγήθηκε στη Σουηδία αυξήθηκε για την ίδια περίοδο-
ότι η κατάσταση του αποθέματος σαρδελόρεγγας στη Βόρεια Θάλασσα, γλώσσας στη ζώνη ΙΙΙ και καραβίδας στα δυτικά της Σκοτίας, επιτρέπει την αύξηση του TAC χωρίς ωστόσο να τίθεται σε κίνδυνο η μελλοντική διαχείριση του προκειμένου αλιευτικού πόρου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του παρόντος κανονισμού αντικαθιστά τα αντίστοιχα στοιχεία του παραρτήματος του κανονισμού (ΕΟΚ) αριθ. 3919/92.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Νοεμβρίου 1993.

Labels: 3
6